शिवपुर बदलकर हुआ श्योपुर - कैलाश पाराशर बताते हैं, श्योपुर शिव की नगरी है। अजमेर से श्योपुर आए गौर राजा जो शिव भक्त थे उन्होंने एक मिट्टी के टीले पर किले का निर्माण करवाया। उसे शिव पहाड़ नाम दिया। अपनी रियासत को शिव पहाड़ रियासत और राजधानी का नाम शिवपुर रखा। बाद में शिव पहाड़ का अपभ्रंश नाम सिपाड़ हो गया और राजधानी श्योपुर कहलाने लगी। यहां शिव को ग्रामीण भाषा में श्यो कहा जाता है इसी से यह नाम बदल गया। श्योपुर को शिव नगरी यू ही नहीं कहा जाता श्योपुर क्षेत्र में शिव जी के अनगिनत मंदिर है।